மறுபுறம் தமிழ் தேசியவாதிகளும் குறிப்பாக புலம் பெயர்க்கப்பட்ட தேசியவாதிகளும் அவர்களது ஆளுகைக்கு உட்பட்ட ஊடகங்களும் எவ்வாறு இந்தக் கொலைசெய்யப்பட்ட பெண்களின் உடல்கள் தாங்கிய படங்களைப் பயன்படுத்தினர் என்பது கவனிக்கப்படவேண்டிய ஒன்று (http://www.youtube.com/watch?v=QckiYi_N6rQ). ஏனனில் இது தமிழ் தேசியவாதிகளின் பெண்கள் தொடர்பான தந்தையாதிக்க தமிழ் தேசியவாத நிலைப்பாட்டை வெளிப்படுத்துகின்றன. இவர்களும் பெண்களை தமது தேசத்தின் பிரதிநிதிகளாகவும் அதன் குறியீடாகவும் பொருட்களாக குறுக்கி பார்க்கின்றனர் என்பதற்கு இவை சான்றுகளாகும். இவர்கள் இவ்வாறு செய்ததன் நோக்கம் சிறிலங்கா அரசாங்கத்தையும் அதன் இராணுவத்தையும் போர்க்குற்றவாளிகளாக சர்வதே நீதிமன்றத்தில் நிறுத்துவதே. இருந்தபோதும் இந்தப் படங்கள் வெளியானபோது எந்தவிதமான தணிக்கைகளும் செய்யாது உடனடியாக வெளியிட்டமையும் மற்றும் பின்பு தணிக்கை செய்யப்பட்ட இந்தப் படங்களை தொடர்ச்சியாக வெளியிடுகின்றமையும் இவர்களது குறுகிய ஆணாதிக்க சிந்தனைப்போக்கையே காண்பிக்கின்றது. உண்மையிலையே இவர்கள் குற்றவாளிகளைத் தண்டிக்கவேண்டுமாயின் இந்;தப் படங்களை ஊடகங்களில் வெளியிட்டிருக்க கூடாது. அப்படி வெளியிட்டுடிருந்தாலும் மிகவும் அவதானத்துடன் முகம் தெரியாது நன்றாக தணிக்கை செய்து வெளியிட்டிருக்கவேண்டும். இந்தத் தடங்கள் ஆதாரங்கள் உண்மையாக உதவப் போவது சர்வதே நீதிமன்றத்திற்கே. ஆகவே அங்கு அனுப்பியிருந்தாலே பொதுமானது. ஆனால் பொது ஊடகங்களில் இவற்றை தொடர்ச்சியாகவும் உணர்ச்சிவமான எழுத்துக்களுடனும் வெளியிட்டதன் நோக்கம் இவர்களது குறுகிய பார்வையையே வெளிப்படுத்துகின்றது. அதவாது காயத்திரி கோபிநாத் (Gayatri Gopinath) கூறுவதுபோல> பெண்களின் உடல்களை சமூகத்தின் உடமையாகவே புலம் பெயர் தேசியமானது கருதுகின்றது என்பதையே சுட்டிநிற்கின்றது. ஒரு புறம் எதிரியின் தேசத்தை தண்டிப்பதற்கா பாதிக்கப்பட்ட பெண்களைப் பயன்படுத்துகின்றனர். மறுபுறம் பிரக்ஞையற்று ஆணாதிக்க சிந்தனையின் அடிப்படையில் பெண்ணின் உடலை உடமையாக்கி ஜடங்களாக்கி விடுகின்றனர். இவ்வாறான பார்வைகள் செயற்பாடுகள் சுதந்திரத்திற்காக விடுதலைக்கா போராடுகின்றோம் எனக் கூறுகின்ற தேசியவாதிகளின் இரட்டை நிலைப்பாட்டையே காண்பிக்கின்றன.